钦定古今图书集成/历象汇编/历法典/第105卷 > 《新法历书三》 > 图
## 钦定古今图书集成/历象汇编/历法典/第105卷 > 《新法历书三》 > 图

若地大者两人相去绝远其视三星彼此所见不宜同躔

如上图丙己戊乙为天甲为地丁为星地体若大能为天分数者则人在庚宜见丁在己度人在辛宜见丁在戊度今不然者是地与天其小大无分数可论

也。

名义篇第一

《测天本义》，〈凡一条：〉

问：“测天者何事，所论者何义也？”曰：“此度数之学。度数
学有七支，此为第六也。所论者一言三曜。”〈日月星〉形象
大小之比例，一言其各去离地心地面各几何，一言
其运动自相去离几何，一言其躔离逆顺、晦明朓朒，
一言其五相视。五相视者，一曰“会聚。”

《会聚》或同一宿，或同一宫，或相掩，或凌犯。

二曰《六合照》。〈每隔一宫〉三曰“隅照。”〈三方相望〉四曰“方照。”〈四方相望〉五
曰“对照。”〈即冲〉一、因其行度次舍，以定岁月日时，此为大
端也。

《大圜》名数：〈凡十条：〉

《大圜》者，上天下地之总名也。

亦称“宇宙” ，亦称“天下” ，亦称六合之内，下文通用。

天实浑圆，其中毫无空隙。譬如葱本，重重包裹，其分
数几何，则自下数之。〈地居天中为最下亦曰最内〉第一为地水补
其阙。

“地有庳洼，水则就之，若据地面，则水土相半。” 跖实论之，水之视地，仅当千分之一。

共为一球。地外为气，气之外为“《七政》之天”，七政之外
为恒星。〈亦曰经星下文通用〉“之天”，“恒星之外，为宗动之天”，“宗动
之外，为常静之天。”

问：“地水与气，相次之序，其理解易明。今何以知七政
在下，恒星在上？”曰：“有二验焉：其一，六曜有时能掩恒
星。”

六曜者，月五星也。不言“日” 者，日大光星不可见也。唐肃宗上元元年五月癸丑，月掩昴。代宗大历三年正月壬子，月掩毕；八月己未，月复掩毕。是月掩恒星也。唐高宗永徽三年正月丁亥，岁星掩太微上将；五月戊子，荧惑掩右执法。元武宗至大元年十二月戊寅，太白掩建星。是五纬掩恒星也。

“掩之”者在下，所掩者在上也。其二七政循黄道，行皆
速，恒星最迟也。

问：“七政中复有上下远近否？”曰：“有之，月最近也。何以
知之？亦有二验：其一能掩日五星也。”

月掩日而日为食，不待论也。唐文宗太和五年二月甲申，月掩荧惑。六年四月辛未，月掩填星于端门。九年六月庚寅，月掩岁星于太微。武宗会昌二年正月壬戌，月掩太白于羽林，是月掩五星也。

其二，循黄道行二十七日有奇而周天，馀皆一年以
上，是七政中为最速也。

问“行度迟速，以别远近，是则然矣。太白辰星与日同
一岁而周，为无远近乎？”曰：“旧说或云日内月外，相去
辽绝，不应空然无物，则当在日天之下；或云在日天
之上。二说皆疑，了无确据。若以相掩正之，则大光中
无复可见。论其行度，则三曜运旋，终古若一。两术既
穷，故知从前所论，皆为臆说也。独西方之国，近岁有”
度数名家，造为望远之镜，以测太白，则有时晦，有时
光满，有时为上下弦计。太白附日而行，远时仅得象
限之半，与月异理，因悟时在日上，故光满而体微。

若地日星参直，则不可见，稍远而犹在上，则若几望之月也。

《时在日下》则晦

《三》、“参直故晦，稍远而犹在下若复苏之月，体微而光燿煜然。”

在旁，故为“上下弦也。”辰星体小，去日更近，难见其晦
明。因其运行不异，太白度亦与之同理。

问：“荧惑、岁星、填星孰远近乎？”曰：“荧惑在岁、填星之内，
在日之外，何者？一为其行黄道，速于二星，迟于日也。
岁星在其次外，其行黄道速于填星，迟于荧惑也。填
星在于最外，其行黄道最迟也。又，恒星皆无视差，七
政皆有之，以此明其远近。”又最确之证，无可疑者。